DA Den Europæiske Unions Tidende C 41/35

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2009/C 41/13)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

RESUMÉ

RÅDETS FORORDNING (EF) Nr. 510/2006

»SCHWÄBISCHE MAULTASCHEN«/»SCHWÄBISCHE SUPPENMAULTASCHEN«

EF-Nr. DE-PGI-0005-0521-18.01.2006

BOB ( ) BGB ( X )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Bundesministerium der Justiz Adresse: Mohrenstraße 37 D-10117 Berlin Tlf. +49(0)30/2025-70 Fax +49(0)30/2025-82 51 E-mail: —

2. Sammenslutning:

Navn: Schutzgemeinschaft 'Schwäbische Maultaschen' c/o Bürger GmbH z.H. Herrn Martin Bihlmaier Adresse: Zeiss-Straße 12 D-71254 Ditzingen Tlf. +49(0)7156/30022083 Fax +49(0)7156/3002942083 E-mail: martin.bihlmaier@buerger.de Sammensætning: Producenter/forarbejdningsvirksomheder ( X ) Andre ( )

3. Produktets art:

Kategori 2.7 — Pastaprodukter

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn:

»Schwäbische Maultaschen«/»Schwäbische Suppenmaultaschen«

4.2. Beskrivelse:

Pastapose med fyld af hakket kød eller grøntsager.

Firkantede eller rullede. Friske eller emballerede. Koges eller steges, før de spises.

Sammensætning

Semuljegryn og/eller mel, hele æg, vand og salt til dejen. Svinekød, oksekød, eventuelt røget mave, spinat, persille, løg, æg, krydderier, brød og porrer til fyldet. Ingredienserne og råvarernes andele varierer alt efter opskrift og regional type, men inden for rammerne af nedenstående kvalitetskriterier.

Kvalitetskriterier

Kvalitetsegenskaber Mindstekrav Farve/udseende Dejkappe, lysegul-lysegrå, fyld løst blandet med genkendelig struktur Form Rektangulær eller rullet Dimensioner Standardmaultasche Længde 5,5-10 cm, bredde 5-9 cm, højde 1,5-2,5 cm Suppenmaultasche Længde 1-5,5cm, bredde 1-5 cm, højde 0,5-2 cm Konsistens Dejkappen er fast og ikke klæbrig, fyldet er blødt, emulsionen bibeholdt Nettovægt Standardmaultasche 40-150 g Suppenmaultasche 10-40 g Proteinindhold i Maultaschen og Suppenmaultaschen indeholdende kød Hakket kød: BEFFE-indhold mindst 7 % (BEFFE — Bindegewebseiweißfreies Fleischeiweiß, bindevævsproteinfrit kødprotein) Friske æg Hele æg af kvalitetsklasse A, mindst 23 % tørstofindhold Kødindhold Kødindhold mindst 8 % af samlet vægt

4.3. Geografisk område:

Det geografiske område Schwaben omfatter hele Baden-Württemberg samt hele amtet Schwaben i fristaten Bayern.

4.4. Bevis for oprindelse:

Sporbarheden i hele forædlingskæden er sikret gennem den internationale standard IFS (International Food Safety). De pågældende virksomheder har forpligtet sig til at overholde denne standard. Salgsemballagen skal for det første sikre sporbarheden tilbage til råvareniveauet, ligesom det fuldt ud skal kunne kontrolleres, hvilke kunder et bestemt parti er leveret til (helt ned til den enkelte emballage).

4.5. Fremstillingsmetode:

Mel, semuljegryn, æg og vand blandes og æltes til en dej. Dejen presses eller rulles ud til en dejflade. Derefter laves fyldet (hakket kød eller grøntsager) og blandes med brød, spinat, løg og krydderier. Fyldet lægges derefter på dejen og doseres. Dejfladen foldes, deles op i de enkelte Maultaschen-portioner, opvarmes og køles derefter til 2-7 °C. Dybfrosne varer køles ned til – 18 °C.

Konservering; oplagring

Maultaschen sælges friske eller i emballage.

4.6. Tilknytning til det geografiske område:

Schwäbische Maultasche er en svabisk specialitet med en århundredgammel tradition, som værdsættes meget af forbrugerne. Ingen anden svabisk ret er så afholdt og kendt som specialitet langt ud over Schwabens grænser (Baden-Württemberg samt amtet Schwaben i fristaten Bayern) som schwäbische Maultasche. Schwäbische Maultasche nævnes ofte sammen med områdets kendte personligheder og vigtigste opfindelser. Foruden at være den traditionelle fastespise på skærtorsdag er Maultaschen i mellemtiden blevet en populær ret hele året rundt. Maultaschen omtales i den svabiske litteratur og forbindes med en lang række festligheder og skikke i Schwaben.

Hvert efterår fejrer man i Freiberg am Neckar den traditionelle »Maultaschenfest«. Der vælges endog en »Maultaschenkönigin« i kommunen Baiersbronn. Også for turismen spiller Maultasche en rolle. Således findes der rundt om den historiske residensby Bad Urach en såkaldt Maultaschen-Weg, der giver en oversigt over Schwäbische Alb med dets landskaber og kulinariske specialiteter.

Næsten alle slagterbutikker, kødvareproducenter og traditionelle restauranter i Schwaben sælger nu Maultaschen.

Regionen Schwaben har flere verdensrekorder i forbindelse med Maultaschen: i 1982 fremstillede en restauratør fra Maulbronn i Schwaben på 22 minutter 1 134 Maultaschen og slog dermed den rekord, som en slagtermester fra Stuttgart-Untertürkheim havde sat et år tidligere. Den samme restauratør blev i 1987 optaget i Guinness rekordbog med en kæmpestor Maultasche. Ti år senere, i 1997, satte en række kokke fra Freiberg am Neckar en ny rekord. Denne rekord blev imidlertid kort efter slået i år 2000 af nogle kokke fra Baiersbronn.

Den svabiske litteratur er rig på digte og historier med tilknytning til Maultasche. Den svabiske forfatter Thaddäus Troll sammenlignede endog med et blink i øjet svabernes identitet med en Maultasche.

Den svabiske dialektdigter Heinz Eugen Schramm skrev et digt om fremstillingen af Maultasche.

Også den svabiske dialektdigter Friedrich E. Vogt sikrede gennem litteraturen, at Maultaschen har fået en fast plads på svabernes spisekort.

4.7. Tilsynsorgan:

Navn: LACON GmbH Adresse: Brünnlesweg 19 D-77654 Offenburg Tlf. 0781 919 37 30 Fax 0781 919 37 50 E-mail: lacon@lacon-institut.com, www.lacon-institut.com

4.8. Mærkning:

Schwäbische Maultaschen BGB

Schwäbische Suppenmaultaschen BGB

(1) EUT L 93 af 31.3.2006, s. 12.